Mallo - Biquipedia, a enziclopedia libre

# Mallo

### De Biquipedia

Os mallos son una forma de modelato cheolochico que se desembolica en conglomeratos y areniscas cuan a erosión aprofita dos familias de diaclasas u fraturas berticals de diferent direzión. Con o tiempo a erosión que se produxe n'estas diaclasas aisla pinaculos u torres de roca clamatos mallos.

A palabra aragonesa mallo (malh en gascón, y mall en catalán), tot y que suene igual que a palabra pa clamar a lo martiello gran, ye d'atro orichen car puet benir de l'indoeuropeyo antigo *molh (en albanés montaña se diz mal y tuca majë). Os toponimos d'influyenzia ligur Mons Blustiemelus, Ventamiglia y Leucumellus, pueden mostrar que en zeltoligur i abió una palabra tipo *melo relazionata con roca u peña. Os cheomorfologos españols emplegan a palabra mallo en lur terminolochía.

En Aragón a palabra mallo aparixe en muitos toponimos (Mallos de Riglos, Mallos d'Aguero, San Esteban del Mall), mesmo en Tergüel (El Castillo del Mallo en Mosqueruela). Os mallos de Riglos son consideratos como uno de os paisaches más emblematicos d'Aragón.

Categoría: Cheolochía

##### Views

- Articlo
- Descusión
- Bersión autual

##### Mirar